રોડનાં કામોની હલકી ગુણવત્તાનો પ્રશ્ન લાંબા સમયથી મ્યુનિસિપલ કોર્પોરેશનમાં ગાજી રહ્યો છે. ખુદ રોડ બિલ્ડિંગ કમિટીના ચેરમેન રોડના કામોનાં ભ્રષ્ટાચારથી ત્રસ્ત છે. ગઇ કાલે ચેરમેન જતીન પટેલે ચાલુ વર્ષના ૪પ૬ જેટલા નાનાં-મોટાં રોડનાં કામોનો ઝોન દીઠ રિપોર્ટ તૈયાર કરવાનો આદેશ જે તે ઝોનના ઇજનેર વિભાગને ગઇ કાલે મળેલી રોડ બિલ્ડિંગ કમિટીમાં આપીને નિરંકુશ તંત્ર પર કંઇક અંગે અંકુશ મેળવવાનો પ્રયાસ કર્યો છે. જોકે શહેરના રસ્તાની સ્થિતિ ખરેખર બદતર હોઇ આ કમિટીના સભ્યોએ રોડ ધોવાયાની ફરિયાદ કરી હતી.